**Interviewguide**

**Fokusgruppeinterview**

*Intro*

* *Vigtigt at I er ærlige. Vi er interesseret i jeres meninger og erfaringer - der er ingen rigtige og forkerte svar*
* *Vi er interesserede i at blive klogere på, hvad der betyder noget i jeres Campus-liv. I har fået at vide, at undersøgelsen skal bruges til et projekt om og med jeres Campuspræster - lige nu er vi dog interesserede i at få en lidt bredere forståelse af, hvad der er på spil for jer.*

**Campusliv**

* Hvad er du optaget af lige nu i dit uddannelsesliv?
* Hvad er din største udfordring lige nu i uddannelseslivet? (det faglige, sociale, personlige)
* Hvad giver dig energi lige for tiden?
* Hvilken betydning har dine Campus-venner for dit Campusliv?

Piger

* (Trivsel: 47% af piger føler sig stressede, hvordan ser du dig selv i det?)

Drengene

* *Kan vi komme ind under huden på dem? Hvordan?*
  + *De taler ikke med nogle voksne - heller ikke med deres venner snakker de om “utrygge” emner som “hvordan vi har det”*

**Samtaler**

* Hvem snakker du med, når der er noget du har brug for at snakke om? (ift. skolen/livet generelt/…)
  + Hvad snakker du med dine venner om?
  + Hvad snakker du med dine forældre om?
  + Er der nogle ting, du mangler én at snakke med om?
  + *Trygge vs. utrygge emner - hvem snakker man med disse ting om?*
* *Det operative - snakker man bare eller gør man også noget ved det ift. trivsel?*
* Hvem kan hjælpe dig videre hvis der er noget du har brug for ikke bare at snakke om men også handle på?

**Samtalepartnere**

* Hvad skal der til for at du vil opsøge en samtalepartner, som ikke er i din familie eller er din ven? F.eks. en lærer, en studievejleder eller en psykolog?
* I hvilke situationer, hvor du havde brug for at snakke med en, ville du bruge:
  + Studievejleder
  + Psykolog
  + Præst
* Hvis du skulle i kontakt med/kommunikere med en af disse faggrupper, hvordan ville du så helst gøre det? (fx møde op i en åben kontortid, bestille tid på nettet, sende en sms, sende en mail, ringe)

**Tanker om Campuspræster**

* Hvad tænker du, når du hører ordet Campuspræst?
  + Hvad tror du det indebærer?
  + Er det en du kunne bruge til noget? / Hvad forestiller du dig du kunne bruge en Campuspræst til? – evt.
* Hvad tænker du om de indspark som Campus-præsten giver i forhold til hvad hun kan bruges til?
* I hvilke situationer kunne du forestille dig at der kunne være brug for en præst, på Campus?
* I det hele taget?
* Ift. det faglige?
  + Kunne du forestille dig at anbefale en af dine lærere /... at invitere en præst til at være med i en time? I forhold til hvilke emner?
* Ift. det sociale?
  + Hvordan kunne en præst spille en rolle i det sociale på Campus?
* Har I på Campus traditioner for at komme i kirken?

**Gode råd til gymnasiepræsten**

* Hvordan kan man som præst være tilstede på Campus?
* *Tilbud uden for skoletiden*
* Hvad skal der til for at du vil deltage i et arrangement uden for skoletiden?
* Hvad gør et tilbud attraktivt?